[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 29.6.2009

COM(2009) 310 окончателен

СЪОБЩЕНИЕ НА КОМИСИЯТА ДО СЪВЕТА И ЕВРОПЕЙСКИЯ ПАРЛАМЕНТ

Финансова информация за европейските фондове за развитие

СЪОБЩЕНИЕ НА КОМИСИЯТА ДО СЪВЕТА И ЕВРОПЕЙСКИЯ ПАРЛАМЕНТ

Финансова информация за европейските фондове за развитие

Предговор

Този документ е предназначен да се приложи към проектобюджета за 2010 г. в съответствие със споразуменията от 1979 г. в рамките на бюджетната процедура.

В съответствие с член 7 от Вътрешното споразумение[1] и член 57, параграфи 3 и 4 от Финансовия регламент[2] Комисията представя в настоящия документ предварителната оценка на задълженията, които могат да бъдат поети, на плащанията и на поканите за вноски за финансовите години 2009 и 2010, като взема предвид прогнозите на ЕИБ (Европейска инвестиционна банка) за Инвестиционния механизъм.

Както и през предишните години този документ уточнява:

- състоянието на изпълнението на ЕФР (от 8-и до 10-и) към 31.12.2008 г.;

- прогнозите за финансовото изпълнение за текущата финансова година;

- прогнозите за разходите за финансовата 2010 година.

Що се отнася до финансирането на ЕФР, вноските за инструментите на деветия и десетия ЕФР, управлявани от Европейската инвестиционна банка (ЕИБ), се внасят директно от държавите-членки в ЕИБ (инвестиционния механизъм и лихвените субсидии). За всички други инструменти, включително за предишните инструменти, управлявани от ЕИБ (рискови капитали и лихвени субсидии), вноските се превеждат на Комисията.

Освен ако не е посочено друго, всички суми на поети задължения и плащания, посочени в настоящото съобщение, са „брутни“, т.е без да са приспаднати отменените бюджетни кредити и възстановяванията. Този подход съответства на използвания за общия бюджет на Съюза.

Въведение

Комисията и ЕИБ актуализираха прогнозите за задълженията, които ще бъдат поети, и за плащанията за финансовите години 2009 и 2010 за всяка една от страните от АКТБ[3] и ОСТ[4]. Отделено бе особено внимание на прогнозата за плащанията с двойна цел: от една страна, да се помогне на държавите-членки да предвидят възможно най-точно сумите, които да заделят от националния си бюджет; от друга страна, да се гарантира наличността на достатъчно финансови ресурси за ЕФР, за да се избегнат проблеми с недостиг на паричните средства.

Съгласно член 7 от Вътрешното споразумение за десетия ЕФР[5] и член 57, параграф 5 от Финансовия регламент[6] прогнозата ще бъде преразгледана в съобщението от октомври 2009 г.

Графиката по-долу предоставя обща картина на развитието на поетите задължения и плащанията, осъществени в миналото и очаквани за 2009 г. (Комисия и ЕИБ). Тя ясно посочва структурната тенденция на растеж на плащанията от 2000 г. насам.

ЕК+ЕИБ: развитие за периода 1997—2008 г. на поетите задължения (---) и плащанията (—); прогноза за 2009 г.

[pic]

1. Състояние на изпълнението на европейските фондове за развитие към 31 декември 2008 г. (поети задължения, плащания и финансова ситуация)

В приложение 1 се представят осъществените поети задължения за 2008 г., сравнени с прогнозите от октомври 2008 г[7].

В приложение 2 се представят осъществените плащания за 2008 г., сравнени с прогнозите от октомври 2008 г[8].

В приложение 3 се представя наблюдаваната през 2008 г. финансова ситуация и прогнозираната за 2009 и 2010 г.

2. Прогнози за финансовото изпълнение за финансови години 2009 и 2010

Резултатът от новите прогнози е представен в приложения от 1 до 3.

По отношение на вноските за финансовата 2009 година прогнозите са в размер на 3 300 млн. EUR за Комисията и 165 млн. EUR за ЕИБ. Следва да се напомни, че тези суми са същите като приетите от Съвета през ноември 2008 г[9].

Очаква се вноските за финансовата 2010 година да бъдат 3 500 млн. EUR за Комисията и 240 млн. EUR за ЕИБ.

Трябва да се подчертае, че тези данни представляват само предварителна прогноза, която трябва да се тълкува внимателно, особено с оглед на Съобщение COM(2009)160 на Комисията от 8.4.2009 г., озаглавено „Подкрепа за развиващите се страни за преодоляване на кризата“. Комисията и ЕИБ ще направят нови по-надеждни прогнози след лятото. Прогнозите ще бъдат представени в съобщението от октомври 2009 г.

Приложение 1

Поети задължения, осъществени през 2008 г., и задължения, предвидени за поемане през 2009 и 2010 г.

млн. EUR

[pic]

(*): Покрива някои разходи за подкрепа, по-специално за съвместните институции и за Секретариата на АКТБ, както и мобилизирането на Пакет B в рамките на кризата на цените на хранителните продукти и за ad hoc механизма „Vulnerability FLEX“ в рамките на настоящата икономическа и финансова криза.

Приложение 2

Плащания, осъществени през 2008 г. и плащания, предвидени за 2009 и 2010 г.

млн. EUR

[pic]

Брутни плащания, т.е. без приспадане на възстановените суми.

* Включително лихвените субсидии, свързани с предишни ЕФР.

** Размерът на предвидените през 2009 г. плащания, възлизащи на 3,321 млн. EUR, се обяснява с факта, че през 2008 г. е платена по-голяма сума в сравнение с прогнозите предвид миграцията към новата счетоводна система.

Приложение 3: Финансова ситуация през 2008 г. и финансова ситуация, предвидена за 2009 и 2010 г. (в млн. EUR)

[pic]

* Вж. документ COM(2008) 634 окончателен от 7.10.2008 г. и документ на Съвета 14995/1/08 от 3.11.2008 г. с данни, ревизирани за ЕИБ

** Без авансово плащане на вноски. Налични оперативни суми. Брутни плащания, т.е. без приспадане на възстановените суми.

*** Постъпления и приходи, получени от ЕИБ от операции съгласно Инвестиционния механизъм в рамките на деветия и десетия ЕФР.

ПРИЛОЖЕНИЕ 4 – Вноски за ЕФР по държави-членки за финансовата 2009 г. (в евро)

Държава-членка | коеф. | първи транш | втори транш | трети транш | ОБЩО |

изплатен на | изплатен на | за плащане на | за плащане на | за плащане на | за плащане на | des |

% | ЕИБ | Комисия | ЕИБ | Комисия | ЕИБ | Комисия | части |

ГЕРМАНИЯ | 23,36 | 12.848.000 | 408.800.000 | 21.024.000 | 256.960.000 | 4.672.000 | 105.120.000 | 809.424.000 |

БЕЛГИЯ | 3,92 | 2.156.000 | 68.600.000 | 3.528.000 | 43.120.000 | 784.000 | 17.640.000 | 135.828.000 |

ДАНИЯ | 2,14 | 1.177.000 | 37.450.000 | 1.926.000 | 23.540.000 | 428.000 | 9.630.000 | 74.151.000 |

ИСПАНИЯ | 5,84 | 3.212.000 | 102.200.000 | 5.256.000 | 64.240.000 | 1.168.000 | 26.280.000 | 202.356.000 |

ФРАНЦИЯ | 24,30 | 13.365.000 | 425.250.000 | 21.870.000 | 267.300.000 | 4.860.000 | 109.350.000 | 841.995.000 |

ГЪРЦИЯ | 1,25 | 687.500 | 21.875.000 | 1.125.000 | 13.750.000 | 250.000 | 5.625.000 | 43.312.500 |

ИРЛАНДИЯ | 0,62 | 341.000 | 10.850.000 | 558.000 | 6.820.000 | 124.000 | 2.790.000 | 21.483.000 |

ИТАЛИЯ | 12,54 | 6.897.000 | 219.450.000 | 11.286.000 | 137.940.000 | 2.508.000 | 56.430.000 | 434.511.000 |

ЛЮКСЕМБУРГ | 0,29 | 159.500 | 5.075.000 | 261.000 | 3.190.000 | 58.000 | 1.305.000 | 10.048.500 |

НИДЕРЛАНДИЯ | 5,22 | 2.871.000 | 91.350.000 | 4.698.000 | 57.420.000 | 1.044.000 | 23.490.000 | 180.873.000 |

ПОРТУГАЛИЯ | 0,97 | 533.500 | 16.975.000 | 873.000 | 10.670.000 | 194.000 | 4.365.000 | 33.610.500 |

ОБЕДИНЕНОТО КРАЛСТВО | 12,69 | 6.979.500 | 222.075.000 | 11.421.000 | 139.590.000 | 2.538.000 | 57.105.000 | 439.708.500 |

АВСТРИЯ | 2,65 | 1.457.500 | 46.375.000 | 2.385.000 | 29.150.000 | 530.000 | 11.925.000 | 91.822.500 |

ФИНЛАНДИЯ | 1,48 | 814.000 | 25.900.000 | 1.332.000 | 16.280.000 | 296.000 | 6.660.000 | 51.282.000 |

ШВЕЦИЯ | 2,73 | 1.501.500 | 47.775.000 | 2.457.000 | 30.030.000 | 546.000 | 12.285.000 | 94.594.500 |

ОБЩО | 100,00 | 55.000.000 | 1.750.000.000 | 90.000.000 | 1.100.000.000 | 20.000.000 | 450.000.000 | 3.465.000.000 |

[1] Вътрешно споразумение между представителите на правителствата на държавите-членки, заседаващи в рамките на Съвета, относно финансирането на помощта от Общността по многогодишната финансова рамка за периода 2008—2013 г. в съответствие със Споразумението за партньорство АКТБ—ЕО и относно разпределянето на финансовата помощ за отвъдморските страни и територии, по отношение на които се прилага четвърта част от Договора за ЕО; ОВ L 247, 9.9.2006 г., стр. 32.

[2] Регламент (ЕО) № 215/2008 на Съвета от 18 февруари 2008 г. относно Финансовия регламент, приложим за 10-ия Европейски фонд за развитие.

[3] Държави от Африка, Карибите и Тихоокеанския басейн

[4] Отвъдморски страни и територии

[5] ОВ L 247, 9.9.2006 г., стр. 32.

[6] Регламент (ЕО) № 215/2008 на Съвета от 18 февруари 2008 г. относно Финансовия регламент, приложим за 10-ия Европейски фонд за развитие

[7] COM(2008) 634 окончателен от 07.10.2008 г.

[8] COM(2008) 634 окончателен от 07.10.2008 г.

[9] Решение на Съвета от 3 ноември 2008 г. относно финансовите вноски от държавите-членки за финансиране на Европейския фонд за развитие през 2009 и 2010 г., включително първия транш за 2009 г.